EkBass/fiwiki-20250220-pages-articles huggingface dataset:
Kgalema Motlanthe

Kgalema Motlanthe (s. 19. heinäkuuta 1949) on eteläafrikkalainen ammattiyhdistysaktivisti, entinen apartheidin vastaisen taistelun johtaja ja ANC:n poliitikko. Syyskuussa 2008 Motlanthe valittiin Etelä-Afrikan virkaatekeväksi presidentiksi huhtikuussa 2009 pidettäviin presidentinvaaleihin asti. Toukokuusta 2009 lähtien hän on ollut Etelä-Afrikan varapresidentti. Kouluaikanaan Motlanthe kiinnostui Steve Bikon johtamasta Musta tietoisuus -liikkeestä. Hänet pidätettiin vuonna 1967 yhdeksitoista kuukaudeksi ANC:n tavoitteiden edistämisestä ja tuomittiin kymmenen vuoden vankeusrangaistukseen vuonna 1977 apartheidin vastaisen toimintansa vuoksi. Vapauduttuaan vuonna 1987 hänet valittiin COSATU:n alaisen National Union of Mineworkersin pääsihteeriksi ja Cyril Ramaphosan jälkeen ANC:n pääsihteeriksi. Vuonna 2007 hänet valittiin puolueen varapuheenjohtajaksi. == Lähteet == Luokka:Etelä-Afrikan presidentit Luokka:Vuonna 1949 syntyneet Luokka:Elävät henkilöt
Leif G. W. Persson

Leif Gustav Willy Persson (s. 12. maaliskuuta 1945 Tukholma) on ruotsalainen kriminologian professori ja kirjailija, joka on kirjoittanut dekkareita. Persson julkaisi 1970–80-lukujen taittessa kolme romaania ja keskittyi sen jälkeen 20 vuoden ajan ammattikirjallisuuteen ja elokuva- ja televisiokäsikirjoituksiin, kunnes julkaisi hyvinvointiyhteiskuntaa käsittelevän trilogian aloittavan rikosromaanin vuonna 2002. Perssonin tytär Malin Persson Giolito julkaisi esikoisromaaninsa vuonna 2008. ==Geijerin tapaus== Vuonna 1977 työskennellessään poliisihallinnossa Persson sai aikaan kohun paljastamalla oikeusministeri Lennart Geijerin yhteydet tukholmalaiseen prostituutiorinkiin. Persson erotettiin tapahtuman vuoksi poliisihallinnosta. Tapaus inspiroi Perssonin kirjoittamaan esikoisromaaninsa Grisfesten (suom. Possujuhla). == Televisio- ja elokuvasovitukset == Perssonin teoksesta Possujuhla on tehty elokuva Mannen från Mallorca (1984). Hänen toiseen romaaniinsa Edunsaajat pohjaa SVT:n televisiosarja Profitörerna (1983). Suomentamattoman Samhällsbärarna-teoksen pohjalta on tehty elokuva I lagens namn (1986). Perssonin romaanitrilogiasta on tehty televisiosarja Pyhiinvaeltajan kuolema (En pilgrim’s död). Romaaniin Toinen aika, toinen elämä perustuu neliosainen televisiosarja Neljäs miesDetaljerna gör ”Den fjärde mannen” trovärdig, Aftonbladet.se 4.1.2015. Yhdysvaltalainen televisiosarja Backstrom perustuu Perssonin romaanihenkilöön Evert Bäckströmiin. ==Teokset== * * * Samhällsbärarna (1982) * * * * * Pommimies ja hänen naisensa (Bombmakaren och hans kvinna), suomentanut Kari Koski. Otava, 2016 ISBN 978-951-1-29811-3 * Voiko kuolla kahdesti (Kan man dö två gånger?), suomentanut Kari Koski, Otava, 2017 ISBN 978-951-1-31426-4 * Vallanpitäjät. Otava, 2018 ;Välfärdsstatens fall -trilogia * * * ==Lähteet== * Daniel Ekeroth: Swedish sensationsfilm: A Clandestine History of Sex, Thrillers, and Kicker Cinema, (Bazillion Points, 2011) ISBN 978-0-9796163-6-5. ===Viitteet=== ==Aiheesta muualla== * Perssonin kotisivut * Leif GW Persson Dekkarinetissä Luokka:Ruotsalaiset rikoskirjailijat Luokka:Paljastuksentekijät Luokka:Kriminologit Luokka:Vuonna 1945 syntyneet Luokka:Elävät henkilöt
Michael Larrabee

Michael ("Mike") Denny Larrabee (2. joulukuuta 1933 - 22\. huhtikuuta 2003) oli yhdysvaltalainen yleisurheilija ja Tokion vuoden 1964 olympialaisten kaksinkertainen kultamitalisti. == Elämäkerta == Michael Larrabee syntyi Hollywoodissa, Kaliforniassa, mutta vietti lapsuutensa saman osavaltion Venturassa. 1950-luvulla lahjakas nuori juoksija sai opiskelustipendin Etelä- Kalifornian yliopistoon, josta hän valmistui pääaineenaan geologia. Larrabee oli vuonna 1955 maailmantilaston seitsemäs ajalla 46,6. Lukuisat loukkaantumiset vaikeuttivat hänen urheilu-uraansa ja aiheuttivat hänen jäämisensä syrjään vuosien 1956 ja 1960 olympialaisista. Vuosi 1964 oli Larrabeen paras. Aluksi hän voitti Yhdysvaltain mestaruuden 400 metrillä. Sitten hän sivusi olympiakarsinnoissa maailmanennätystä ajalla 44,9, vaikka vaikea vatsarevähdys teki hänen jokaisesta juoksustaan tuskallisen. Larrabee pystyi vammansa takia syömään vain kevyitä aterioita parin tunnin välein. Tokiossa Larrabee oli finaalin puolimatkassa viimeisenä ja viimeisessä kaarteessa viidentenä, mutta ohitti loppusuoralla kaikki kanssakilpailijansa voittaen ajalla 45,1. Pitkässä viestissä Larrabee juoksi toisen osuuden USA:n ottaessa kultaa maailmanennätysajalla 3.00,7. Tokion kisojen jälkeen Larrabee työskenteli matematiikanopettajana, hoiti juomienkuljetusyritystä veljensä kanssa sekä työskenteli osa-aikaisesti Adidaksen Yhdysvaltain yleisurheiluosaston kenkäedustajana. Larrabee kilpaili vielä ikämiehenä ja alitti 400 metrillä ajan 49 sekuntia 16 vuotena peräkkäin. Hän harrasti myös tennistä, laitesukellusta, hiihtoa, vaeltamista ja vuorikiipeilyä. Larrabeen havaittiin sairastavan pitkälle edennyttä haimasyöpää vuonna 2001 ja hänelle annettiin vain muutama viikko elinaikaa. Tästä huolimatta kemoterapia auttoi ja Larrabee eli vielä kaksi vuotta. Hän kuoli kotonaan Kalifornian Santa Mariassa 69-vuotiaana. ==Parhaat tulokset== *100 m 10,5 *200 m 21,0 *400 m 44,9 == Lähteet == ==Aiheesta muualla== *Obituary at iaaf.org Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1933 syntyneet Luokka:Vuonna 2003 kuolleet
Alan Lomax

Alan Lomax (15. tammikuuta 1915 Austin, Texas – 19. heinäkuuta 2002 Safety Harbor, Florida) oli yhdysvaltalainen folkloristi ja musiikkitieteilijä. Lomax tunnetaan erityisesti kansanmusiikin kenttätutkimuksestaan, hän äänitti tuhansia lauluja Yhdysvalloissa, Britanniassa, Irlannissa, Karibialla, Italiassa ja Espanjassa. Alan Lomax oli musiikki- ja kansatieteen uranuurtajan John Lomaxin poika. Alan aloitti uransa 1933 isänsä kanssa äänittämällä maatyöläisten ja vankien esittämiä lauluja Texasissa, Louisianassa ja Mississippissä. Hän opiskeli filosofiaa University of Texas at Austinissa. Vuosina 1936–1942 Lomax työskenteli Yhdysvaltain kongressin kirjaston kansanmusiikin arkistossa. Tuhansien laulujen lisäksi Lomax äänitti monien tunnettujen kansanmuusikoiden haastatteluja. Näitä olivat muun muassa Woody Guthrie, Lead Belly, Muddy Waters, Jelly Roll Morton, irlantilainen laulaja Margaret Barry, skotlantilainen balladilaulaja Jeannie Robertson ja Harry Cox Norfolkista Englannista. Hänen Kongressin kirjastolle jättämässään aineistossa on 5 000 tuntia musiikkiäänitteitä, 120 000 metriä filmiä, 2 500 videonauhaa ja runsaasti muistiinpanoja. Jouduttuaan kommunistivainojen takia FBI:n tarkkailuun Lomax muutti 1950-luvulla Lontooseen, jossa hän toimitti 18-osaisen levyantologian Columbia World Library of Folk and Primitive Music. Palattuaan New Yorkiin vuonna 1959 hän järjesti konsertin, jossa ensi kertaa Carnegie Hallissa rock'n'rollia ja bluegrassia. Samana vuonna hän teki musiikinkeräysmatkan Yhdysvaltain etelävaltioihin yhdessä silloisen naisystävänsä folklaulaja Shirley Collinsin kanssa ja äänitti useita tunteja musiikkia esittäjinä muun muassa Almeda Riddle, Hobart Smith ja Bessie Jones. Matka huipentui Mississippi Fred McDowellin löytämiseen. Hänen löytöihinsä kuuluvat myös Muddy Waters, Jelly Roll Morton ja Lead Belly. Matkan tuloksena syntyi levykokoelma Sounds of the South. Lomax avusti Carl Sagania Voyagerin kultaisen levyn kokoamisessa. Kahden Voyager-luotaimen mukana vuonna 1977 lähetetty levy sisältää näytteitä Maan musiikista. Lomax sai National Medal of Arts -palkinnon presidentti Reaganilta vuonna 1986, ja vuonna 2000 Kongressin kirjasto valitsi hänet eläväksi legendaksi (Living Legend). Tulanen yliopisto myönsi Lomaxille vuonna 2001 filosofian kunniatohtorin arvon. Lomax äänitti matkoillaan myös suomensukuisia laulajia ja muusikkoja, kertoo J. Karjalainen, jolle tieto tuli hänen esiintyessään 2006 Yhdysvalloissa Lännen-Jukkana. John Szwed on kirjoittanut ensimmäisen Lomaxin elämäkerran, The Man Who Recorded the World, jota kriitikko luonnehtii perusteelliseksi, tasapainoiseksi ja peittelemättömäksi. == Lähteet == ==Kirjallisuutta== * * Szwed, John: The Man Who Recorded the World: A Biography of Alan Lomax. William Heinemann, 2010. ISBN 978-0-434-01232-9. == Aiheesta muualla == * The American Folklife Center * Alan Lomax folkstreams.netissä Luokka:Yhdysvaltalaiset folkloristit Luokka:Yhdysvaltalaiset musiikkitieteilijät Luokka:Grammy-palkinnon saajat Luokka:Vuonna 1915 syntyneet Luokka:Vuonna 2002 kuolleet
Awaodori

Awaodori-juhla () järjestetään vuosittain Bon-viikolla Tokushimassa, Tokushiman prefektuurin pääkaupungissa Shikokulla Japanissa. Juhla alkaa elokuun 12. päivänä ja kestää muutaman päivän. Sen aikaan useat tanssiryhmät eri puolilta Japania saapuvat tanssimaan ja laulamaan Awaodori-laulua. == Laulu == 踊る阿呆に Odoru ahō ni Hullut tanssijat 見る阿呆 Miru ahō ja hullut katsomassa heitä 同じ阿呆なら Onaji ahō nara Koska kummatkin ovat hulluja 踊らな損、損 Odorana son, son niin tanssitaan ja tanssitaan == Lähteet == == Aiheesta muualla == Luokka:Japanin tapahtumat Luokka:Tokushima
Manhattan (täsmennyssivu)

Manhattan voi tarkoittaa seuraavia asioita: *Manhattan, New Yorkin saari ja hallintoalue *Manhattan, suomalainen levymerkki *Manhattan, kylä Illinoisissa *Manhattan, kaupunki Kansasissa *Manhattan, kaupunki Montanassa *Manhattan, kylä Nevadassa *Manhattan, Woody Allenin ohjaama elokuva *Manhattan, yhdystaltalainen tv-sarja vuodelta 2015 *Manhattan, Andreas Seyfarthin lautapeli *"Manhattan", Rodgersin ja Hartin kirjoittama vuoden 1925 kappale *Manhattan-projekti, Yhdysvaltain toisen maailmansodan aikainen ydinaseprojekti *Manhattan, suosittu yhdysvaltalainen drinkki *Manhattan Steak House, suomalainen ravintolaketju *Manhattan, ostoskeskus Turun Pitkämäessä *USS Manhattan, Yhdysvaltain laivaston aluksia *Tohtori Manhattan, Jonathan Osterman, DC Comicsin sarjakuvahahmo.
Täydellinen maailma (elokuva)

Täydellinen maailma (A Perfect World) on Clint Eastwoodin ohjaama draamaelokuva, jonka pääosissa esiintyvät Kevin Costner ja ohjaaja itse. Elokuva valmistui vuonna 1993. == Juoni == Elokuva alkaa Butch Haynes -nimisen rikollisen (Costner) vankilapaolla. Varastaessaan autoa hänet huomataan ja hän ottaa panttivangiksi pienen pojan (Lowther). Sheriffi Red Garnettin (Eastwood) johtama lainvalvontakoneisto aloittaa suuren takaa-ajon Teksasin halki Butchin perässä. Mukana on myös kriminologian asiantuntija (Dern). Matkan aikana lapsi ja Butch ystävystyvät, sillä poika näkee rikollisessa isähahmon, jollaista hänellä ei ole ollut. == Rooleissa == ==Arvioita== Video-oppaassa vuodelta 1994 Bello Romano pitää Täydellistä maailmaa onnistuneena kliseisestä juonikuviosta huolimatta. Hän arvostaa etenkin Costnerin eleetöntä roistohahmoa ja Eastwoodin hallittua ohjausta ja antaa elokuvalle neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever pitää elokuvaa paikoin paikallaan polkevana ja antaa sille kaksi ja puoli tähteä neljästä.A Perfect World, VideoHound’s Golden Movie Retriever. Gale, 2008. Haettu 13.11.2016 palvelusta HighBeam Research (vaatii tilauksen). ==Lähteet== == Aiheesta muualla == * * Luokka:Yhdysvaltalaiset draamaelokuvat Luokka:Yhdysvaltalaiset jännityselokuvat Luokka:Yhdysvaltalaiset road moviet Luokka:Vuoden 1993 yhdysvaltalaiset elokuvat Luokka:Clint Eastwoodin ohjaamat elokuvat Luokka:Warner Brosin elokuvat Luokka:Elokuvat ystävyydestä
Abdecalas

Pyhä Abdecalas (tai Abdelas) oli persialainen iäkäs pappi, joka surmattiin marttyyrinä perimätiedon mukaan Persian hallitsijan Sapor II:n hallitessa yhdessä toisen papin Ananiaan ja noin sadan muun kristityn kanssa pitkänäperjantaina vuonna 345. Kreikkalainen historioitsija Sozomenus arvioi, että Saporin 40-vuotisella hallintokaudella surmattiin yhteensä noin 16 000 kristittyä. Abdecalas on Idän apostolisen kirkon pyhimys ja hänen muistopäiväänsä vietetään 21. huhtikuuta. ==Lähteet== * Luokka:Pyhimykset Luokka:Idän assyrialainen kirkko
AFL-CIO

AFL-CIO () on yhdysvaltalainen ammattijärjestö ja on Ammattiyhdistysliikkeen maailmanjärjestön ITUC:n jäsenjärjestö. Järjestö on perustettu vuonna 1955, kun AFL ja CIO-ammattijärjestöt yhdistyivät CIO:n puheenjohtajan Walter Reutherin käymissä neuvotteluissa. Järjestössä on yli 10 miljoonaa jäsentä. Suurin AFL-CIO:n työntekijäjärjestöistä on valtion, osavaltioiden ja kuntien työntekijäjärjestö (AFSCME), jossa on yli miljoonaa jäsentä. AFL-CIO:lla on vähän valtaa sen jäsenliittojen asioihin. ==Hallinto== Hallituksen nykyiset jäsenet: *puheenjohtaja Richard Trumka *sihteeri-rahastonhoitaja Liz Shuler *varapuheenjohtaja Tefere Gebre == Jäsenliittoja == *United Automobile Workers UAW ==Puheenjohtajat== * 1955–1979: George Meany * 1979–1995: Lane Kirkland * 1995: Thomas R. Donahue * 1995–2009: John J. Sweeney * 2009–2021: Richard Trumka * 2021– Liz Schuler ==Aiheesta muualla== *AFL-CIO:n viralliset kotisivut Luokka:Yhdysvaltalaiset ammattiliitot
Keskianomalia

Keskianomalia M on taivaankappaleen paikkavektorin kulma kuvitteellisella ympyräradalla, jonka keskipiste vastaa ellipsiradan polttopisteiden keskiarvoa ja nopeus ellipsiradan keskinopeutta. Kuvitteellinen ympyrärata on apuympyrä, jota käytetään apuna kappaleen todellisen paikan laskemisessa. Keskianomalia ilmoitetaan perihelin tai vastaavan lähimmän etäisyyden suhteen ja planeetan liikkeen suuntaan. :1. Taivaankappaleen keskianomalia M radiaaneina kaavasta ::M=\frac{2\pi t}{T} , jossa t on radalla kulunut aika ja T kiertoaika. Jos keskianomalia on täysi ympyrä eli 360 astetta tai 2*pii radiaania, kappale on kiertänyt koko taivaankappaleen. ==Laskeminen== Monesti keskianomalia M ilmoitetaan radiaaneina ajan suhteen, jolloin \frac{M_2 - M_1}{2\pi} = \frac{t}{T} jossa t on kappaleen radallaan kulkema aika, T kiertoaika, ja M2-M1 on keskianomalia M radiaaneina. Astrodynamiikassa keskianomalia M lasketaan :M = M_0 + n(t-t_0)\,\\! jossa: *M_0\,\\! keskianomalia ajan funktionat_0\,\\!, *t_0\,\\! alkuaika *t\,\\! kysytty aika *n\,\\! keskiliike Ja toisaalta Keplerin yhtälön mukaan: :M=E - e \cdot \sin E\,\\! jossa: *E\,\\! radan eksentrinen anomalia, *e\,\\! radan eksentrisyys. == Katso myös == *Ellipsirata *Radiaani *Kiertoaika *Periheli == Lähteet == Luokka: Taivaanmekaniikka ru:Элементы орбиты#Аномалии
Marko Đoković

Marko Đoković (s. 20. elokuuta 1991) on serbialainen tennispelaaja. Hänen veljensä on maailman tämän hetken parhaimpiin tennispelaajiin kuuluva Novak Đoković. Parhaimmillaan Marko on ollut ATP-maailmanlistan sijalla 628 marraskuussa 2010. Marko Đoković osallistui nelinpelipelaajana ATP-turnaukseen ensimmäisen kerran heinäkuussa 2007. Veljensä Novak Đokovićin kanssa hän hävisi Umaqin turnauksen ensimmäisellä kierroksella ranskalaisparille Mathieu Montcourt / Edouard Roger-Vasselin eräluvuin 5–7, 1–6. Ensiesiintymisensä ATP- turnauksen kaksinpelin pääsarjassa Marko Đoković suoritti syyskuussa 2008 Bangkokissa, jonka turnaukseen hän sai villin kortin. Hän hävisi ensimmäisellä kierroksella Jarkko Niemiselle eräluvuin 2–6, 0–6. Samassa turnauksessa hän pelasi nelinpeliä Novakin kanssa, mutta he hävisivät ensimmäisellä kierroksella Fabrice Santorolle ja Jo-Wilfried Tsongalle. Ensimmäisen ATP- tason voittonsa Đoković saavutti Serbia Openin nelinpelissä Darko Madjarovskin kanssa. He voittivat toukokuussa 2009 pelatussa ensimmäisen kierroksen ottelussa ykköseksi sijoitetun parin, Daniel Nestor / Nenad Zimonjić luvuin 7–6, 2–6, 10–6. == Lähteet == * Đokovićin pelaajaprofiili ATP:n verkkosivuilla * Đokovićin pelaajaprofiili ITF:n verkkosivuilla ===Viitteet=== Luokka:Serbialaiset tennispelaajat Luokka:Vuonna 1991 syntyneet Luokka:Elävät henkilöt
Matti Saari

Matti Saari voi tarkoittaa muun muassa seuraavia henkilöitä: * Matti Saari, Apu-lehden päätoimittaja * Matti Saari, taiteilija * Matti Saari, Kauhajoen koulusurmien tekijä * Matti Saari, jalkapalloilija
József Szabó

József Szabó -nimisiä henkilöitä: *József Szabó, ukrainalainen jalkapalloilija ja jalkapallovalmentaja *József Szabó, unkarilainen uimari
Eksentrinen anomalia

Eksentrinen anomalia E on taivaankappaleen paikkavektorin kulman ja periapsiksen välinen kulma mitattuna keskuskappaleesta heijastettuna apuympyrälle. Se on ellipsirataa kiertävän taivaankappaleen paikkaa laskettaessa käytetty apuluku, joka saadaan laskettua radan eksentrisyydestä ja keskianomaliasta. == Eksentrinen anomalia== Kun tunnetaan kappaleen etäisyys keskuskappaleesta r, radan isoakselin puolikas a ja kappaleen radan eksentrisyys e, saadaan eksentrinen anomalia E :E=\arccos {{1-\left | \mathbf{r} \right | / a} \over e} Keskianomalian M ja eksentrisen anomalian E välinen suhde on :M = E - e \, \sin{E}.\,\\! Yhtälöä voi ratkoa iteroiden aloittaen E_0 = M ja käyttäen yhtälöä E_{i+1} = M + e\,\sin E_i. Jos eksentrisyys e on alle 0.6627434 eli e < 0.6627434 niin * E_1 = M + e\,\sin M * E_2 = M + e\,\sin M + \frac{1}{2} e^2 \sin 2M * E_3 = M + e\,\sin M + \frac{1}{2} e^2 \sin 2M \+ \frac{1}{8} e^3 (3\sin 3M - \sin M). E':n ja ν:n, todellisen anomalian väline suhde on :\cos{ u} = {{\cos{E} - e} \over {1 - e \cdot \cos{E}}} tai :\tan{ u \over 2} = \sqrt \tan{E \over 2}.\, Säteen eli paikkavektorin itseisarvon ja anomalian suhde on :r = a \left ( 1 - e \cdot \cos{E} \right )\,\\! ja :r = a{(1 - e^2) \over (1 + e \cdot \cos{ u})}.\,\\! Luokka: Taivaanmekaniikka
Walter Lapeyre

Walter Lapeyre (s. 9. helmikuuta 1976 Pau) on ranskalainen pistooliampuja. Lapeyre on saavuttanut MM-kilpailuissa miesten sarjassa joukkuepronssia 10 m ilmapistoolissa Zagrebissa 2008. Lisäksi hän on saavuttanut poikien sarjassa joukkuehopeaa 10 m ilmapistoolissa ja 25 m vakiopistoolissa, sekä joukkuepronssia 25 m urheilupistoolissa Milanossa 1994. Olympialaisissa Pekingissä 2008 Lapeyre oli kuudes 10 m ilmapistoolissa tuloksella 680.3 (581+99.3), jolla hän 1.7 pisteen päähän pronssista, ja 24. 50 m pistoolissa tuloksella 552, jolla hän jäi finaalipaikasta seitsemän pisteen päähän. ==Lähteet== * * * * Luokka:Ranskalaiset ampujat Luokka:Vuonna 1976 syntyneet Luokka:Elävät henkilöt
David Jones (ohjaaja)

David Hugh Jones (s. 19. helmikuuta 1934 Poole, Dorset – 19. syyskuuta 2008) oli brittiläinen teatteri- ja televisio-ohjaaja, joka toimi myös elokuvaohjaajana. Hänen elokuvaohjauksiinsa lukeutuu muun muassa Takaisin helvetistä vuodelta 1989. Jones ohjasi myös muutamia televisiosarjoja, kuten Seitsemäs taivas ja Chicagon lääkärit. == Teatteriohjauksia == *The Empire Builders 1962 *After Haggerty 1970 *The Plebeians Rehearse the Uprising 1970 *Enemies 1971 *The Lower Depths 1972 *The Island of the Mighty 1972 *All's Well That Ends Well 1977 *The Winter's Tale 1980 *Principia Scriptoriae 1986 *Misha's Party 1993 *Taking Sides 1996 *On the Razzle 2005 *The Autumn Garden 2007 == Elokuvat == *Petos (Betrayal, 1983), pääosissa Ben Kingsley ja Jeremy Irons *84 Charing Cross Road (1987), pääosissa Anne Bancroft ja Anthony Hopkins *Takaisin helvetistä (Jacknife, 1989), pääosassa Robert De Niro *Oikeusjuttu (The Trial, 1993) *Hyvästien aika (Time to Say Goodbye?, 1997) *Tunnustus (The Confession, 1999), pääosassa Ben Kingsley == Aiheesta muualla == * * David Jones Internet Broadway Databasessa * Luokka:Englantilaiset teatteriohjaajat Luokka:Brittiläiset elokuvaohjaajat Luokka:Vuonna 1934 syntyneet Luokka:Vuonna 2008 kuolleet
Oleh Omeltšuk

Oleh Petrovitš Omeltšuk (, s. 7. kesäkuuta 1983) on ukrainalainen pistooliampuja ja olympiamitalisti. Omeltšuk on saavuttanut MM-kilpailuissa Lahdessa 2002 poikien joukkuekultaa 50 m vapaapistoolissa. Olympialaisissa Pekingissä 2008 Omeltšuk oli 50 m pistoolissa neljäs tuloksella 658,9 (563 + 95,9), häviten pronssin Vladimir Isakoville uusinnassa 9,1–6,5, ja 10 m ilmapistoolissa 16. tuloksella 579, jolla hän jäi kahden pisteen päähän finaalipaikasta. Tokion olympialaisissa 2020 Omeltšuk voitti yhdessä Olena Kostevytšin kanssa pronssia sekajoukkueen ilmapistoolikilpailussa. ==Lähteet== * * * === Viitteet === Luokka:Ukrainalaiset ampujat Luokka:Ukrainalaiset olympiamitalistit Luokka:Vuonna 1983 syntyneet Luokka:Elävät henkilöt
JuiceRemuDave – Live!

JuiceRemuDave – Live! on Juice Leskisen, Remu Aaltosen ja Dave Lindholmin live-albumi, joka sisältää heidän kiertueensa päätöskeikan Helsingin Nosturissa 16.3.2002. Se julkaistiin 24. syyskuuta 2008. == Kappaleet == === CD1 === # # # # # # # # # # # # # # # # # === CD2 === # # # # # # # # # == Lähteet == * http://www.epes.fi/fi/product_details.php?p=11943 Luokka:Vuoden 2008 konserttitallenteet Luokka:Juice Leskisen albumit Luokka:Remu Aaltosen albumit Luokka:Dave Lindholmin albumit
Walther P22

Walther P22 on Carl Walther GmbH Sportwaffenin valmistama .22 LR -kaliiperinen massasulkuinen, itselataava pistooli. Tavallisen P22-version lisäksi asetta valmistetaan pidempipiippuisena P22 Target -mallina. Mallit ovat keskenään yhteensopivia, joten piippuosan voi myös vaihtaa. Suomessa piippua ei voi laillisesti vaihtaa Target-mallissa lyhyempään, koska ase muutoksen jälkeen alittaa taskuaseelle asetetun kokorajan. Ase on varustettu sekä yksi- että kaksitoimisella laukaisulla sekä säädettävällä takatähtäimellä. == Toiminta ja rakenne == Walther P22-pistooli on lippaallinen, itselataava, massasulkuinen pistooli, ilman lukon ja luistin jäykkäyhteyttä. Aseen piippu (pituus 127 mm) ja lukko on valmistettu teräksestä. Piipun päähän on asennettu suujarrua muistuttava kevytmetallista valmistettu koristekappale, joka käytännössä toimii muovista valmistetun jyvän kiinnitysalustana. == Aiheesta muualla == * Walther P22 Bible: Disassembly, Assembly and Functional Improvements (pdf) Luokka:Pistoolit
Elburs

Elburs tai Elbursvuoret on vuorijono Iranin pohjoisosissa. Se ulottuu Armenian rajalta Kaspianmerelle ja idässä Turkmenistanin ja Afganistanin rajoille. Lähi-idän korkein vuori, Damavand (5 610 m), on osa Elbursia. Vuorijono on kapea, leveydeltään vain 60–130 kilometriä. Sen korkeimmissa osissa on useita laskettelukeskuksia. Elbursvuoria ei tule sekoittaa Venäjän Kaukasuksella sijaitsevaan Elbrus-vuoreen. ==Lähteet== == Aiheesta muualla == Luokka:Iranin vuoristot Luokka:Seulonnan keskeiset artikkelit
Adam Beechen

Adam Beechen (s. 22. joulukuuta 1968 Illinois, Yhdysvallat) on yhdysvaltalainen sarjakuvien kirjoittaja, joka tunnetaan kenties parhaiten Countdown to Final Crisis -sarjakuvan yhteiskirjoituksesta muun muassa Paul Dinin, Tony Bedardin ja Jimmy Palmiottin kanssa. Sarjakuvien parissa hän kirjoittanut tarinoita enimmäkseen DC Comicsille muun muassa Robinista ja Teinititaaneista. Näiden lisäksi Beechen on käsikirjoittanut jaksoja animaatiosarjoihin, kuten Ipanat, Jackie Chan seikkailee, X-Men: Evolution ja The Batman. ==Lähteet== ==Aiheesta muualla== * Luokka:Yhdysvaltalaiset sarjakuvantekijät Luokka:Yhdysvaltalaiset televisiokäsikirjoittajat Luokka:DC- animaatioiden tekijät Luokka:Vuonna 1968 syntyneet Luokka:Elävät henkilöt
Cape Agulhas

Cape Agulhas (joskus myös Kap Agulhas) on Afrikan mantereen eteläisin kärki, joka sijaitsee Etelä-Afrikan tasavallassa noin 175 kilometriä Hyväntoivonniemestä itään. Lännessä Atlantilla virtaa Eteläiseltä jäämereltä kylmä merivirta ja idästä Intian valtameren puolelta lämmin Agulhasinvirta. Merivirrat kohtaavat Cape Agulhasin tienoilla, mikä selittää seudun kuuluisan myrskyisyyden. Niemenkärjen pituuspiiri on sovittu Atlantin ja Intian valtamerten rajaksi. == Lähteet == == Aiheesta muualla == Luokka:Länsi-Kapin maantiede Luokka:Niemet
Tribuuttialbumi

Tribuuttialbumi on musiikkialbumi, jolla yksi tai useampi artisti esittää omia versioitaan jonkun toisen artistin aiemmin tekemistä kappaleista. Tribuuttialbumi voi olla kunnianosoitus jollekin tietylle artistille, lauluntekijälle tai jollekin laajemmalle ryhmälle tai jopa kokonaiselle musiikkigenrelle. Suomessa on julkaistu 2000-luvulla useita tribuuttialbumeita myös edelleen keikkaileville yhtyeille. == Esimerkkejä tribuuttialbumeista == * Melkein vieraissa -tribuuttilevysarja * Da Da (Kuulat sekaisin) * Sunnuntaina sataa aina * Terapian Tarpeessa * Tähdet, tähdet – Tribuutti Rauli Badding Somerjoelle * Kaikki paitsi Mårtenson on turhaa * Sanat Jukka Virtanen *Sleepy Sleepers Sings Matti ja Teppo * Yhtenä iltana 30 vuotta Hectorin lauluja *Hän tanssi kanssa enkeleiden *Ihmisen poika (albumi) == Katso myös == * Tribuuttiyhtye *
Dawn of the Deli Creeps

__NOTOC__ Dawn of the Deli Creeps on Bucketheadin ja hänen silloisen yhtyeensä Deli Creepsin ensimmäinen täyspitkä albumi vuodelta 2005. Kappaleiden sanoitukset sisältävät makaaberia sekä absurdia huumoria, ja kappaleissa on paljon puheosia. Bucketheadin kitaransoitto albumilla vaihtelee hetkittäisistä jazz-vihahteista suoraan robottimaiseen tilutukseen ja lähes tyylipuhtaisiin metalliriffeihin. == Kappaleet == # # # # # # # # # # # # # == Kokoonpano == * Buckethead – kitara * Dan Monti – basso * Maximum Bob – laulu * Pinchface – rummut == Aiheesta muualla == * Dawn of the Deli Creeps discogs.com -sivustolla Luokka:Vuoden 2005 albumit Luokka:Yhdysvaltalaiset rockalbumit
Le Sommeil

Le Sommeil (), joka tunnetaan myös nimellä Les Dormeuses on ranskalaisen realistisen taidemaalari Gustave Courbet'n (1819–1877) kooltaan 135 x 200 cm oleva öljyvärimaalaus vuodelta 1866. Maalaus esittää kaksi alastonta nukkuvaa naista makaamassa vuoteella jalat yhteen kietoutuneina, vieressä rikkoutunut helminauha. Maalaus on samanaikaisesti sekä hämmentävän provokatiivinen että täynnä viattomuutta. Sitä on pidetty Courbet'n uneksimista ja ruumiin hekumallista kauneutta ylistävänä mestariteoksena. Toimeksianto taulun maalaamiseksi tuli taiteen keräilijältä ja turkkilaiselta diplomaatilta Khalil-Beyltä. Sen toisena mallina tiedetään toimineen Courbet'n ja James McNeill Whistlerin kuuluisien maalausten mallin Joanna Hiffernanin, jonka uskotaan toimineen myös muun muassa Courbet'n samana vuonna maalaaman Maailman alkuperän mallina. Gourbet'n signeeraus "G. Courbet, 66" löytyy maalauksen oikeasta alareunasta. Maalaus kuuluu nykyään Pariisin Petit Palaisin kokoelmiin. == Lähteet == ==Aiheesta muualla== *Le Sommeil Petit Palaisin sivuilla Le Sommeil Le Sommeil Luokka:Homoseksuaalisuus taiteessa
Osaa mieskin sanoittaa

Osaa mieskin sanoittaa – Mikko Saarelan lyriikoita Eestä Äffään on Poko Rekordsin julkaisema kokoelmalevy, joka sisältää otsikkonsa mukaisesti Mikko Saarelan sanoituksia. Levy julkaistiin 1. lokakuuta 2008. Albumi on jaettu teemoittain viiteen osaan: Rakkauslauluja, Lauluja rauhasta ja suvaitsevaisuudesta, Luonnon ja eläinten puolesta, Politiikkaa sekä Popmusiikista ja populaarikulttuurista. Levyn kansivihko sisältää Saarelan omat kommentit tekstien taustoista. == Kappaleet == === CD1 === # U-Bayou: Tao tao tao # Eppu Normaali: Njet njet # Eppu Normaali: Nuori poika # U-Bayou: Vihreä persikka # Freud Marx Engels & Jung: Akneboppin' # Freud Marx Engels & Jung: Mustasukkaisuus blues # Freud Marx Engels & Jung: Pohjanmaan kautta # Freud Marx Engels & Jung: Isätön cowboy # Freud Marx Engels & Jung: Nälkänen koira # Freud Marx Engels & Jung: Töölööseen # Raaka-Arska: Roudari-Hani (Road Runner) 3'05 # Martiz: Pikku Systeri # Maan hiljaiset: Oma naama # Eppu Normaali: Sotilaallinen tyhjiö # Mikko Saarelan Siivet: Lili Marleen # Organ: Kärpästen juhlat # Eppu Normaali: Kitara ja kivääri # Eppu Normaali: Warsova # Freud Marx Engels & Jung: Buuri Johannesburgista # Freud Marx Engels & Jung: Ei semmoisia judeja kuin Jeesus enää oo # U-Bayou: Luvattu maa === CD2 === # Eppu Normaali: Puhtoiset vesistömme # Kari Peitsamo & Freud Marx Engels & Jung: Hukkareissu # Freud Marx Engels & Jung: Tursaan puutarhassa # Popeda: Pelkosenniemen poika # Artistit Avohakkuita Vastaan: Talaskangas Rap # Organ: Kani kertoo # U-Bayou: Koiravalssi # Eppu Normaali: Vanha kellarissa valittaa # Eppu Normaali: Suomi ryömii # Eppu Normaali: Suuri ja mahtava # Eppu Normaali: Kaljanlanttauslaulu # Organ: Kaavakekauhu # Freud Marx Engels & Jung: Siperian oppia # Freud Marx Engels & Jung: Kolme ja lisänumero # Eppu Normaali: Elviksen kuolema # Eppu Normaali: Rääväsuita ei haluta Suomeen # Eppu Normaali: Pop pop pop # Eppu Normaali: Kamat lujilla # Eppu Normaali: Myrkkyä # Eppu Normaali: Pidetään ikävää # Eppu Normaali: Musiikkia Rantalasta # Freud Marx Engels & Jung: Haurutettua kateenkorvaa # Organ: Regina Linnanheimon silmät # Martiz: Hietaniemi biitsi == Arviot == * Soundi: Soundi == Lähteet == * Albumi Poko Rekordsin sivuilla === Viitteet === Luokka:Vuoden 2008 kokoelma-albumit Luokka:Suomalaiset rockalbumit
Tragopaanit

Tragopaanit (Tragopan) on aitokanojen heimoon kuuluva lintusuku. == Tragopaaneihin (Tragopan) kuuluvia lajeja == * Burmantragopaani (Tragopan blythii) * Himalajantragopaani (Tragopan temminckii) * Kashmirintragopaani (Tragopan melanocephalus) * Kiinantragopaani (Tragopan caboti) * Satyyritragopaani (Tragopan satyra) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Aitokanat
Rautatie (täsmennyssivu)

Rautatie, rautatiet voi tarkoittaa seuraavia asioita: *rautatie, liikenneväylä, jolla liikennöidään junilla *Rautatie, Juhani Ahon romaani vuodelta 1884 *Rautatie, Ahon romaanin pohjalta tehty suomalainen elokuva vuodelta 1973 *Rautatie, Circlen albumi vuodelta 2010
Aasianfrankoliinit

Aasianfrankoliinit (Francolinus) on aitokanojen heimoon kuuluva lintusuku. Siihen kuuluu viisi Aasiassa elävää lajia. Aiemmin sukuun luokiteltiin enemmän lajeja, jotka kuitenkin havaittiin polyfyleettisiksi. Suku on sen perusteelle jaettu uudelleen. Sukuun Francolinus jäivät vain Aasiassa elävät lajit, kun muut lajit siirrettiin afrikanfrankoliineihin (Pternistis), pensasfrankoliineihin (Peliperdix) ja ruskofrankoliineihin (Scleroptila). == Aasianfrankoliinilajit == * Harmaafrankoliini (Francolinus pondicerianus) * Intianfrankoliini (Francolinus pictus) * Kiinanfrankoliini (Francolinus pintadeanus) * Mustafrankoliini (Francolinus francolinus) * Suofrankoliini (Francolinus gularis) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *
Taivaskero

Taivaskero eli Himmelriiki on Muoniossa Pallas-Yllästunturin kansallispuistossa sijaitsevan Pallastunturin korkein laki.http://www.luontoon.fi/page.asp?Section=4440 Se on 809,1 metriä korkea. Taivaskerolla sytytettiin olympiatuli vuonna 1952, josta on muistona kivinen laatta tunturin huipulla. ==Lähteet== Luokka:Pallas-Yllästunturin kansallispuisto Luokka:Muonion tunturit
Räpylä (käsine)

thumb|Pesäpallo-räpylä Räpylä on pesäpallossaFacta 22001 s. 191, baseballissa ja softballissa käytettävä käsine pallon kiinniottamiseen. Myös jääkiekossa ja kaukalopallossa maalivahti käyttää räpylää. Räpylöitä suunnitellaan sekä oikea- että vasenkätisille. Suomessa pesäpalloräpylöitä valmistaa esimerkiksi Karhu ja J-Pesis. == Pesäpalloräpylän rakenne == Pesäpalloräpylän valmistusmateriaalina toimii nahka. Räpylän eri osien koko voi vaihdella sen mukaan, minkälainen pelaaja räpylää käyttää. Esimerkiksi junioreille suunnatuissa räpylöissä rakenne voi olla pienempi ja pussiosa suurempi, kuin aikuisten mallissa. Junioripelaajien räpylöissä pienempi kämmenosa sopii paremmin pieneen käteen ja suurempi pussiosa helpottaa lyönnin kiinni ottamista.Koskela s. 17 Aikuisten räpylämalleissa räpylän rakenne on kovempi kuin junioreiden malleissa, sillä kovat lyönnit vaativat myös kovemman kiinniottomateriaalin. Junioreiden räpylät valmistetaan usein aikuisten räpylöitä pehmeämmästä nahasta. ==Lähteet== * === Viitteet === Luokka:Urheiluvälineet Luokka:Käsineet Luokka:Pesäpallovarusteet
Fasaanit (suku)

Fasaanit (Phasianus) on aitokanojen heimoon kuuluva lintusuku. ”Fasaani” tulee kreikankielisestä ilmaisusta ”Fasisjoelta kotoisin oleva lintu”. Fasaaneja on kahta lajia, mutta monia peltokanojen heimon sukuja kutsutaan myös fasaaneiksi. Koiraat ovat naaraita koristeellisempia. Sukuun kuuluvia lajeja ovat fasaani ja viherfasaani, joita tavataan Japanissa. Japanista laji on alalajien avulla levinnyt Kaukasukselta Kiinan itäosiin ja Formosalle. Metsästystä varten fasaania on istutettu suureen osaan Pohjois-Amerikkaa ja lähes koko Eurooppaan sekä Havaijille. Alkuperäistä istutettua muotoa on risteytetty kiinalaisen sepelfasaanin kanssa. Suomessa istuttaminen aloitettiin jo 1900-luvun alussa. == Lajit == * Fasaani (Phasianus colchicus) * Viherfasaani (Phasianus versicolor) === Muihin sukuihin kuuluvia lajeja === * Argusfasaani (Argusianus argus) * Platinafasaani (Chrysolophus amherstiae) * Kultafasaani (Chrysolophus pictus) * Hopeafasaani (Lophura nychthemera) == Symboliikka == Länsimaisessa symboliikassa fasaani ei ole tärkeä lintu. Se on käsitetty rinnakkaiseksi feeniks-linnulle, etenkin kultafasaani, jonka uloste antoi antiikin kansanuskomusten mukaan voimaa. Kiinassa fasaanin käheää huutoa on pidetty ukkosen vertauskuvana, sateen ennusmerkkinä ja liitetty maailmankaikkeuden alkuprinsiippiin jangiin. Fasaanin on uskottu kykenevän muuttamaan itsensä osteriksi tai käärmeeksi ja olevan sitten jinin ruumiillistuma (ks. jin ja jang). Kultafasaani oli yksi keisarin kahdestatoista arvomerkistä ja symboloi kuningatarta. Silti se on herättänyt enemmän kielteisiä kuin myönteisiä mielikuvia. Fasaanin huutoa on pidetty tulvan, siveettömyyden, viettelyksen ja yliluonnollisen turmion vertauskuvana.Suuri symbolikirja. Toimittanut Pentti Lempiäinen. WSOY 1993, ISBN 951-0-18537-X. == Lähteet == == Aiheesta muualla == * BirdLife Suomi ry: Maailman lintujen suomenkieliset nimet 2., uudistettu painos (2006) * Phasianus * ITIS: Phasianus Luokka:Fasaanit
Renaissance Capital

Renaissance Capital vuonna 1995 perustettu on Moskovassa pääkonttoriaan pitävä investointipankki, joka keskittyy täysin kehittyville markkinoille, Venäjälle, IVY-maihin ja Saharan eteläpuoliseen Afrikkaan. Renaissance Capital ajautui konkurssin partaalle syyskuun 2008 talouskriisin aikana, mikä pakotti sen entisen pääomistajan Stephen Jenningsin myymään 50 % + yhden osakkeen Mihail Prohorovin Onexim Groupille ja Polyus Goldille 500 miljoonan US-dollarin hintaan. Yhdysvaltalaisten Goldman Sachsin ja Morgan Stanleyn luovuttua saman kriisin aikana investointipankkistatuksestaan (muuttuivat liikepankeiksi) Renaissance Capital on luultavasti maailman suurin jäljellä oleva investointipankki. ==Lähteet== * RIA:n lehtikatsaus: Renaissance Capital becomes world's largest investment bank, RIA, 23/09/2008 Luokka:Investointipankit Luokka:Venäläiset pankit
Putnamin piirikunta (Ohio)

Putnamin piirikunta on piirikunta Ohiossa, Yhdysvalloissa, joka on nimetty kenraali Israel Putnamin mukaan. Sen suurin kylä on Ottawa. ==Maantiede== Putnamin naapuripiirikuntia ovat Henry pohjoisessa, Wood koilliskulmassa, Hancock idässä, Allen etelässä, Van Wert lounaassa, Paulding lännessä ja Defiance luoteessa. ==Väestö== Piirikunnassa oli vuoden 2010 väestönlaskennassa 34 499 ihmistä. Etniset ryhmät jakautuvat valkoisiin, joita on 98,3%, mustiin (0,5%), alkuperäisamerikkalaisiin (0,3%) ja aasialaisiin (0,3%). Kotitalouden mediaanitulo on 59 378 dollaria ja köyhyysrajan alapuolella oli 6,3% väestöstä 2007–2011 välisenä aikana. == Lähteet == Luokka:Ohion piirikunnat
Viiriäiset

Viiriäiset (Coturnix) on aitokanojen heimoon kuuluva lintusuku. Sukuun kuuluu BirdLife Suomen mukaan kuusi lajia. == Viiriäislajit == * Afrikanviiriäinen (Coturnix delegorguei) * Aroviiriäinen (Coturnix coromandelica) * Japaninviiriäinen (Coturnix japonica) * Sänkiviiriäinen (Coturnix pectoralis) * Uudenseelanninviiriäinen (Coturnix novaezelandiae) * Viiriäinen (Coturnix coturnix) == Lähteet == * * ITIS: Coturnix Luokka:Aitokanat Luokka:Siipikarja
Islamabadin Marriott-hotellin pommitus

Islamabadin Marriott-hotellin pommitus oli itsemurhaisku, joka tehtiin Pakistanissa 20. syyskuuta 2008. Kohteena oli Islamabadin Marriott-hotelli, jonka edessä räjähteillä lastattu kuorma-auto seisoi. Voimakkaan räjähdyksen jälkeen hotelli syttyi palamaan, ja tuhoja kohdistui muihinkin lähialueen kohteisiin. Marriottin päärakennuksen eteen jäi kymmenen metrin syvyinen kuoppa. Marriott on ulkomaisten suosima luksushotelli, joka oli jo ennen syyskuun 20. päivää 2008 joutunut terroritekojen kohteeksi. Kuolonuhrien joukossa oli muiden muassa Tšekin suurlähettiläs Ivo Žďárek. Kaikkiaan kuolleita oli useita kymmeniä ja loukkaantuneita satoja. Erityisen kovia tuhoja koettiin hotellin ruokailutilassa, jonka katto romahti räjähdyksen voimasta. Osa uhreista kuoli hypättyään ylempien kerrosten ikkunoista. Isku tapahtui vain hieman sen jälkeen, kun uusi presidentti Asif Ali Zardari oli pitänyt parlamentille terrorismin vastaisen vihkiäispuheensa. Iskun taustalla olevaa ryhmittymää ei varmuudella tiedetä. Tuhoisuutensa takia isku kirvoitti kommentteja useiden maiden hallituksilta. == Lähteitä == * Pommi-isku tuhosi luksushotellin Pakistanissa * Pommin tuhoama Marriott -hotelli vaarassa sortua * Pakistanin pommi-iskun uhreja kaivetaan yhä raunioista * Pakistanin pommi- iskusta julkaistiin videokuvaa Luokka:Terrori-iskut Pakistanissa Luokka:Vuoden 2008 terrori-iskut Marriott-hotellin pommitus
Harrinivan Lomakeskus

Harriniva Hotels & Safaris (aikaisemmalta nimeltään Harrinivan Lomakeskus) on Muoniossa, Länsi-Lapissa sijaitseva perheyritys. Lomakeskus on perustettu vuonna 1973. Lomakeskus tarjoaa majoitus- ja ravintolapalveluita sekä ohjelmapalveluita.http://www.harriniva.fi/ ==Harriniva-konsernin kohteet== *Harriniva (Muonio) *Jeris (Muonio) *Torassiepin porotila (Torassieppi, Muonio) *Galdotieva (Palojärvi, Enontekiö) *Polar-Lento (Kilpisjärvi, Enontekiö) Jerisjärven rannalla sijaitsevassa Jeris Lakeside Resortissa on Suomen ladun omistama hotelli ja lomamökkejä sekä saunomista esittelevä Arctic Sauna World. Jerisjärven läheisyydessä sijaitsevat Pallas-Yllästunturin kansallispuisto sekä Keimiö-, Sammal- ja Lommoltunturit. Torassiepin porotilalla on hoidettu poroja 200 vuoden ajan. Tilalla on ravintola, missä on tarjolla lähiseudulla tuotettua luomuruokaa. ==Lomakeskuksen aktiviteettitarjontaa== Lomakeskus tarjoaa talvisin muun muassa husky-, moottorikelkka-, revontuli- ja porosafareita ja Wellness- hoitoja.http://www.harriniva.fi/en/destinations/harriniva/wellness/ Kesäisin frisbee- ja minigolfia, sekä koskenlasku- ja melontaohjelmia.http://www.harriniva.fi/en/destinations/harriniva/activities- in-summer/ ==Harrinivan historiaa== *1973 Leirintäaluetoimintaa kesäisin *1982 Harrinivan Lomakylä Ky perustettiin. Toiminta laajeni ja kevääksi valmistui huoltorakennus ja mökkejä *1985 Aloitettiin koskenlaskut *1989 Leirikoulutoiminta alkoi, muutos osakeyhtiöksi, sukupolvenvaihdos *1990 Vuontisjärvelle eräkeskus *1991 Valmistui ravintola ja 12 huoneen hotelli lomakylää laajennettiin *1992 Koiravaljakkosafaritoiminta alkoi *1994 Lomakylästä Lomakeskus Oy Vientipainotteisten ohjelmapalveluiden voimakas kehitys alkoi *1997 Safarihotelli I-vaihe, ravintolan laajennus ja kotaravintola valmistuivat Tunturikeskus Galdotieva Enontekiöltä osaksi yhtiön toimipaikkoja *1999 Safarihotellin II-vaihe ja ravintolan uusi laajennus valmistuivat *2000 Uudet incentive ohjelmat myös kesälle *2001 Polar-Lento Oy:n osakkuus, Cessna *2003 Hotelli Kittilä Oy ostettiin osaksi Harriniva- konsernia *2004 Liikevaihto Harrinivassa n 4,5 milj. euroa konsernissa noin 5,5 milj.euroa Harrinivassa 64 hotellihuonetta, 25 mökkiä, 100 moottorikelkkaa, 400 rekikoiraa *2005 Hotelli Jeris mukaan konserniin *2009 Panostuksia Kilpisjärvelle Kelkkavuokrausta ja opastettuja safareita tunturiin *2013 Torassiepin Lomapallas osaksi Harriniva-perhettä. Poroaktiviteettien kasvattaminen *2013 10 vuotta lumirakentamista, ensimmäinen isompi lumikylä Torasieppiin talvelle 2014 *2013 Sukupolvenvaihdos. Nuorempi polvi osakkeenomistajiksi, mukaan hallitustyöskentelyyn ja mukana päivittäisessä työelämässä Harrinivassa == Lähteet == ==Aiheesta muualla== * Harrinivan lomakeskuksen kotisivut Luokka:Muonio Luokka:Suomalaiset perheyritykset
Ajan hengessä

Ajan hengessä on suomalaisen Juice Fruit -yhtyeen studioalbumi, joka sisältää cover-versiot 16 Juice Leskisen kappaleesta. Mukana ovat vierailijoina Virve Rosti, Ari Koivunen, Jope Ruonansuu ja Mikko Alatalo. Levy julkaistiin 1. lokakuuta 2008. == Kappaleet == # # # # # # # # # # # # # # # # == Aiheesta muualla == * Ajan hengessä discogs.com -sivustolla Luokka:Tribuuttialbumit Juice Leskiselle Luokka:Vuoden 2008 albumit Luokka:Suomalaiset rockalbumit
Aistė Smilgevičiūtė

Aistė Smilgevičiūtė (s. 29. lokakuuta 1977 Plungė, Liettuan SNT, Neuvostoliitto) on liettualainen laulaja. Hän soittaa folkmusiikkiia, jazzia, pop rockia ja muita musiikin lajeja. Hän on ollut Skylė-yhtyeen jäsen vuodesta 1996. Hän on suorittanut filosofian tutkinnon Vilnan yliopistossa. Smilgevičiūtė edusti Liettuaa Eurovision laulukilpailussa 1999 kappaleella ”Strazdas”, joka sijoittui 13 pisteellä 20:nneksi. == Diskografia == *Aistė po vandeniu (1996) *Sakmė apie laumę Martyną (1996) *Strazdas (1999) *Tavo žvaigždė (2000) *Babilonas (2000) *Užupio himnas (2001) *Nepamirštoms žvaigždėms (2003) *Povandeninės kronikos (2007) == Aiheesta muualla == *Skylėn kotisivut Luokka:Liettualaiset laulajat Luokka:Liettuan euroviisuedustajat Luokka:Vuoden 1999 euroviisuedustajat Luokka:Vuonna 1977 syntyneet Luokka:Elävät henkilöt
Kalkkunat

Kalkkunat (Meleagris) on aitokanojen heimoon kuuluva lintusuku, joka aiemmin luettiin omaan Meleagrididae-heimoonsa. Siihen kuuluu kaksi Pohjois- ja Keski- Amerikassa elävää lajia. Niiden lisäksi tunnetaan useita esihistoriallisia lajeja. Kalkkunoiden levinneisyys ulottuu Kanadan eteläosista Meksikoon ja Guatemalan pohjoisosiin. Molempien lajien elinympäristöä ovat puistomaiset metsät. Ne elävät pieninä parvina. Kalkkunat ovat kookas- ja solakkaruumiisia lintuja, joilla on pitkät jalat ja tukeva nokka. Siivet ovat pyöreähköt. Höyhenpeite on metallinhohtoinen, runsas ja tiivis. Pään ja kaulan nahka on sinisen ja punaisen kirjomia, eikä niissä ole höyheniä. Sen sijaan niillä on runsaasti erilaisia känsiä ja ihopoimuja, jotka erityisesti kiihtyneillä koirailla turpoavat paljon. Koiraiden otsassa on pitkä ja lihainen turpoava kasvain. Soidinaikaan koiraat perustavat itselleen haaremin, eivätkä ole perhesidonnaisia. == Lajit == * Jukataninkalkkuna (Meleagris ocellata) * Kalkkuna (Meleagris gallopavo) == Lähteet == == Aiheesta muualla == * BirdLife Suomi ry: Maailman lintujen suomenkieliset nimet 2., uudistettu painos (2006) * ITIS: Meleagris Luokka:Aitokanat
Martti Palo

Martti Palo (1. marraskuuta 1943 Helsinki – 25. lokakuuta 2009 Tampere) oli suomalainen näyttelijä. == Ura == Martti Palo esittäytyy vuoden 1965 näyttelijämatrikkelissa näyttelijäoppilaana. Vuoden 1974 matrikkelissa Palo mainitaan ohjaajana ja näyttelijänä. Hänen rooleihinsa kuuluu muun muassa Rodolpho näytelmässä Näköala sillalta (A View from the Bridge, 1955). Lisäksi on mainittu Romeo (Romeo ja Julia). Palon ohjauksista on mainittu muun muassa Lähetyshäiriö.Teatterin maailma 1965, s. 306Suomen teatterit ja teatterintekijät 1974, s. 398Suomen teatterit ja teatterintekijät 1983, s. 328Suomen teatterit ja teatterintekijät 1993, s. 334 Palo näytteli kevätkaudella 1960 maitokauppiaan poikaa Suomen Kansallisteatterin näytelmässä Rakastunut kenraali eli Äkäpää. Seuraavana syksynä hänellä oli kaksi roolia näytelmässä Juorukoulu. Ensimmäisen kiinnityksensä Palo sai Porin Teatteriin 1966–1971. Sitä seurasi Seinäjoen kaupunginteatteri 1971–1975 ja Tampereen Teatteri vuodesta 1975. Viimeksi mainitussa hänen roolejaan olivat muun muassa Onni (Sotamies Jokisen vihkiloma, 2004) ja Bensinger (Etusivun juttu, 2006). Se sai runsaat 7 700 katsojaa. Näytelmässä Cyrano de Bergerac (2003) Palolla oli peräti viisi roolia. Palon uraan kuuluu yli 40 roolia elokuva- ja televisiotuotannoissa, ensimmäinen niistä jo vuonna 1946 elokuvassa Menneisyyden varjo kreditoimattomana unikuvana. Palon roolit olivat enimmäkseen pieniä. Televisiosarjassa Kotirappu Palo näyttelee viidessä jaksossa Matti Eskolaa ja sarjassa Metsolat hänen roolinaan on Riston työkaveri. == Yksityiselämä == Palolla oli neljä lasta. Hänen isänsä oli näyttelijä Tauno Palo ja äitinsä Sylvi Palo. Hänen veljensä oli Pertti Palo ja velipuolet Jukka-Pekka Palo ja Esko Salminen. == Lähteet == * * * * === Viitteet === == Aiheesta muualla == * * Luokka:Suomalaiset näyttelijät Luokka:Vuonna 1943 syntyneet Luokka:Vuonna 2009 kuolleet
Umeå IK

Umeå IK on vuonna 1917 perustettu ruotsalainen urheiluseura. Sen kotikaupunki on Uumaja. Umeå IK on tunnettu varsinkin naisten jalkapallojoukkueesta, joka on moninkertainen Ruotsin mestari ja voittanut kahdesti naisten UEFA Cupin. Seuran lajivalikoimaan kuuluu myös keilailu, paini, käsipallo, salibandy ja taitoluistelu. == Historia == Seuran perusti 20. heinäkuuta 1917 vasta 17-vuotias Helge Boström. Perustettaessa seuran nimi oli Tegs Idrottsklubb, mutta pian nimeksi muutettiin Umeå Idrottsklubb. Lajeihin kuului tuolloin yleisurheilu, hiihto, jääpallo ja jalkapallo. 1920-luvulla mukaan tulivat pyöräily, uinti, voimistelu ja nyrkkeily. Seuran toimintaa vauhditti uusi Gammliavallenin urheilukenttä, josta UIK sai uuden kodin 1925. Gammliavallen toimii edelleen seuran kotikenttänä. Talousvaikeudet vaivasivat Umeå IK:ta sen alkutaipaleella. Taloutta paikattiin esimerkiksi jalkapallon ystävyysottelulla unkarilaista Szeged FC:tä vastaan 1936, mutta ongelmat hellittivät vasta 1950-luvun lopulla mm. järjestämällä tanssiaisia ja bingoa. 1960-luvun taitteessa seura koki monia muutoksia. Umeå IK:n alkuvuosien menestyksekkäin laji, yleisurheilu, loppui 1960, kun seuran urheilijat siirtyivät IFK Umeå:an. Jääpallojaos lakkautettiin 1963. Lajikirjo kasvoi 1958 keilailulla, joka on myöhempinä vuosina tuonut menestystä seuralle. Tiivis yhteistyö naisten jalkapallossa paikallisen Mariehems SK:n kanssa alkoi 1992, minkä seurauksena naisten edustusjoukkue nousi Damallsvenskaniin 1996. Umeå IK putosi ensimmäisen kauden jälkeen, mutta nousi heti takaisin ja on sen jälkeen hallinnut Ruotsin naisjalkapalloa. Ensimmäisen mestaruutensa Umeå IK voitti vuonna 2000 ja uusi mestaruuden sen jälkeen vielä kahdesti peräkkäin. Seura osallistui myös ensimmäisen naisten UEFA Cupiin kaudella 2001–2002, jolloin se eteni aina finaaliin asti. Umeå IK hävisi ottelun 1. FFC Frankfurtille 2–0, mutta kahtena seuraavana vuonna se voitti cupin. Voittojen jälkeen Umeå IK on ollut kahdesti finaalin häviävänä osapuolena. == Saavutukset == === Jalkapallo === * Ruotsin mestari ** 2000, 2001, 2002, 2005, 2006, 2007 * Naisten UEFA Cup ** Voittaja: 2003, 2004 ** Toinen: 2002, 2007, 2008 == Tunnettuja urheilijoita == === Jalkapallo === * Hanna Ljungberg * Anna Sjöström * Malin Moström * Tina Nordlund * Hanna Marklund * Elaine * Marta * Laura Kalmari * Jessica Julin * Anne Mäkinen * Sanna Valkonen * Maija Saari * Emmi Alanen == Lähteet == * * == Aiheesta muualla == * Umeå IK:n virallinen sivusto Luokka:Ruotsalaiset jalkapalloseurat Luokka:Uumaja
Fireworks (Bonfiren albumi)

Fireworks on saksalaisen hard rock -yhtye Bonfiren toinen studioalbumi. Se julkaistiin vuonna 1987. ==Kappaleet== # # # # # # # # # # # ==Kokoonpano== *Claus Lessmann – laulu *Hans Ziller – kitara, taustalaulu *Horst Maier-Thorn – kitara, taustalaulu *Joerg Deisinger – basso, taustalaulu ===Vierailijat=== *Ken Mary – rummut == Aiheesta muualla == * Fireworks (Bonfiren albumi) Discogsissa * Luokka:Vuoden 1987 albumit Luokka:Bonfiren albumit
Xena (hahmo)

Xena on kuvitteellinen hahmo yhdysvaltalaisessa seikkailu/fantasiasarjassa Xena: soturiprinsessa. Osaa näyttelee Lucy Lawless. Xena on uskomaton naissoturi, joka taistelu- ja miekkailutaidoillaan voittaa kaikki vihollisensa. Xena on uskomattoman tarkkanäköinen ja -kuuloinen. Hän osaa myös käyttää painepisteitä vihollisia kuulusteltaessa, ja saa lentävän nuolen vaikka hampaillaan kiinni. Xena osaa myös hypätä uskomattoman korkealle ja tehdä kaikenlaisia voltteja. Edes puunoksalta toiselle hyppiminen taistelun keskellä ei ole Xenalle ongelma. Xenalla on kaksi vakituista asetta: Miekka ja Chakrami. Hänellä on myös ruoska, jota hän käyttää silloin tällöin. Chakrami on Xenan lentävä heittoase, jolla tämä katkoo vihollisten aseet. Xena esiintyi ensimmäisen kerran televisiosarjassa Hercules, mutta sai pian oman sarjansa hahmon suuren suosion takia. Alun perin Xenan rooliin suunniteltiin brittiläistä näyttelijää Vanessa Angelia, mutta hän sairastui ja rooli meni uusiseelantilaiselle Lucy Lawlessille."Xena Gets the Axe". BBC News (17. lokakuuta 2000). (viitattu 26. marraskuuta 2008) ==Lähteet== ==Aiheesta muualla== * Imdb Luokka:Televisiohahmot Luokka:Kuvitteelliset prinsessat Luokka:Kuvitteelliset miekkailijat